CELEX: 32006R0078
Language: lv
Date: 2006-01-18 00:00:00
Title: Komisijas Regula (EK) Nr. 78/2006 ( 2006. gada 18. janvāris ), ko groza Regulu (EK) Nr. 1065/2005 attiecībā uz apjomu, uz kuru attiecas pastāvīgais konkurss Vācijas intervences aģentūras pārziņā esošu miežu eksportam

19.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 14/3
            
         
      KOMISIJAS REGULA (EK) Nr. 78/2006
   (2006. gada 18. janvāris),
   ko groza Regulu (EK) Nr. 1065/2005 attiecībā uz apjomu, uz kuru attiecas pastāvīgais konkurss Vācijas intervences aģentūras pārziņā esošu miežu eksportam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Komisijas Regulā (EEK) Nr. 2131/93 (2) paredzēta kārtība un nosacījumi, ar kādiem pārdod intervences aģentūru pārziņā esošu labību.
            
         
               (2)
            
            
               Ar Komisijas Regulu (EK) Nr. 1065/2005 (3) ir izsludināts pastāvīgs konkurss Vācijas intervences aģentūras pārziņā esošu 632 272 tonnu miežu eksportam.
            
         
               (3)
            
            
               Vācija ir informējusi Komisiju par savas intervences aģentūras nodomu par 300 000 tonnām palielināt apjomu, kas paredzēts eksportam saskaņā ar konkursu. Ņemot vērā šo lūgumu, pieejamos daudzumus un pašreizējo tirgus situāciju, ir jāizpilda Vācijas lūgums.
            
         
               (4)
            
            
               Attiecīgi jāgroza Regula (EK) Nr. 1065/2005.
            
         
               (5)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1065/2005 2. pantu aizstāj ar šo:
   
      “2. pants
      Konkursa uzaicinājumā paredzētais maksimālais apjoms ir 932 272 tonnas miežu, ko paredzēts eksportēt uz trešām valstīm, izņemot Albāniju, Amerikas Savienotās Valstis, Bijušo Dienvidslāvijas Maķedonijas Republiku, Bosniju un Hercegovinu, Bulgāriju, Horvātiju, Kanādu, Lihtenšteinu, Meksiku, Rumāniju, Serbiju un Melnkalni (4) un Šveici.
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 18. janvārī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 191, 31.7.1993., 76. lpp. Regulā jaunākie grozījumi izdarīti ar Regulu (EK) Nr. 749/2005 (OV L 126, 19.5.2005., 10. lpp.).
   
      (3)  OV L 174, 7.7.2005., 48. lpp. Regulā jaunākie grozījumi izdarīti ar Regulu (EK) Nr. 2060/2005 (OV L 331, 17.12.2005., 3. lpp.).
   
      (4)  Tostarp Kosova, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244.”